Kolumbi: komandantët rebelë urdhërojnë armëpushim
Marrëveshja e paqes e arritur mes qeverisë kolumbiane dhe rebelëve të FARC-ut i jep fundin më shumë se një gjysëm-shekulli konflikt
Komandantët e Forcave të Armatosura Revolucionare të Kolumbisë, ose FARC-ut, kanë urdhëruar një armëpushim përfundimtar, si pjesë e një marrëveshjeje të përhershme paqeje me qeverinë – e cila i jep fundin një prej konflikteve më të gjata në botë. Komandatët rebelë të FARC-ut në Kolumbi urdhëruar një armëpushim përfundimtar që fillon sot. tha Rodrigeo Londono, udhëheqësi i FARC-ut. Marrëveshja e paqes u arrit javën e kaluar, pas katër vjetë negociatash në Havanë të Kubës, duke i dhënë fund 52 viteve konflikt mes qeverisë dhe rebelëve marksistë. Më shumë se 220 mijë njerëz janë vrarë dhe mbi 5 milionë të tjerë u dëbuan nga shtëpitë e tyre. Si pjesë e marrëveshjes, rebelët duhet të dorëzojnë armët brenda gjashtë muajve, në këmbim për të marrë pjesë në procesin politik ligjor. Dhjetë vende në Kongresin kolumbian – pesë në Senat dhe pesë në Dhomën e Përfaqësuesve – do të mbahen në dispozicion për delegatët e FARC-ut. Presidenti Juan Manuel Santos, tha se ushtria do të ulë armët kundër rebelëve duke filluar të hënën. Fati i marrëveshjes së paqes pastaj do të jetë në duart e votuesve. Marrëveshja e qeverisë me FARC-un duhet të miratohet në një referendum të planifikuar për datën 2 tetor. Komandantët e lartë të FARC-ut kanë në plan të takohen për herë të fundit në shtator për të miratuar marrëveshjen.